Call of Duty: Modern Warfare 2

Call of Duty: Modern Warfare 2 è nu videojuoco sparatutto mprimma perzona prubbecato 'a Activision Blizzard e sveluppato 'a Infinity Ward. È 'o sesto capitulo d''a seria Call of Duty, seguito diretto 'e Call of Duty 4: Modern Warfare dô quale repiglia ammientazzione e ggameplay. È asciuto 'o 10 nuvembre 2009 pe PS3, Xbox 360, Microsoft Windows e Nnintendo DS. Dinto nu sulo juorno have vennuto 8,5 meliune 'e copie cu nu ricavo 'e 810 meliune 'e dollare. Chesto dato ricopre però sulo State Aunite, Regno Aunito e Ccanadà. 'O sequel, ntitulato Call of Duty: Modern Warfare 3, è asciuto ll'8 nuvembre 2011.

È asciuta na versione d''o juoco alternativa chiammata Call of Duty: Modern Warfare: Mobilized sveluppata p''a chiattaforma Nintendo DS e pprubbecata 'a Activision 'o 10 nuvembre 2009.

'O 31 màrzo 2020 è asciuta 'n esclusiva ncoppo PS4 e ssucciessivamente 'o 30 abbrile d''o stesso anno pe Xbox One e PC, 'a versione remasterizzata d''o juoco denomminata Call of Duty: Modern Warfare 2 Remastered, cuntenente nu rennovamento grafeco, tecneco e ssonoro d''o juoco limitato però â sola campagna single-player.

 Trama 
Sonno passate cinco anne dê fatte d''o primmo Modern Warfare, e ll'eviente nniziano 'o 10 aùsto 2016. Nonostante 'a morta 'e Zakhaev e dd'Al-Asad 'a uerra civile rossa e chella dinto Vecino Oriente nun sonno terminate; anzi ll'ultranazziunaliste russe haveno pigliato 'o putere, Zakhaev è stato eletto "eroe d''a nova Russia", 'e lejaliste russe haveno custituito nu guvierno 'n esilio e 'e nsorte vecinorientale stanno guadagnanno terreno dinto Afghanistan. Pe ffermà 'o nuovo leader militare 'e ll'ultranazziunaliste, Vladimir Makarov, State Aunite, Regno Aunito, Australia e Ccanadà haveno criato nu reparto 'e forze speciale ncarrecato d'eliminà 'o nuovo cummannante avversario e 'e ndebbulì 'e forze armate nemmiche: se tratta d''a Task Force 141.

 Nutarelle 

Categurìa:Videojuoche